དེ་ནས་ང་རང་ཚོ་མང་པོ་ཞིག་གིས་བོད་ཡིག་ཡར་རྒྱས་གཏོང་དགོས་ཞེས་ཟེར།བོད་ཀྱི་རྩ་དོན་ཐུག་ས་གཅིག་བོད་ཀྱི་ཤེས་རིག་ལ་ཐུག་ཡོད།ཤེས་རིག་གི་རྩ་དོན་སྐད་ཡིག་ལ་ཐུག་ཡོད་སྟབས་བོད་ཀྱི་སྐད་ཡིག་ལ་དོ་སྣང་བྱེད་དགོས་ཀྱི་འདུགཡིན་ན་ཡང་སྐད་ཡིག་དེ་ཉིད་ཕྱུག་པོ་ཞིག་བཟོ་མ་ཐུབ་ན་མི་འགྲིགས།དཔེར་ན།དགོས་མཁོ་ཡོད་པའི་དངོས་པོ་ཞིག་ཡིན་ན་དེ་སྲུང་སྐྱོབ་བྱེད་འདོད་དང༌།བདག་གཅེས་བྱེད་འདོད་ཡོང་གི་རེད།དགོས་མཁོ་མེད་པ་དང༌།ཕན་མ་ཐོགས་པའི་དངོས་པོ་ཞིག་ཡིན་ན།བདག་གཅེས་བྱེད་འདོད་བྱས་ནའང༌།བསམ་བློའི་ནང་ལ་དེས་ཕན་ཐོགས་དེ་ཙམ་མེད་བསམ་པ་ཞིག་དྲན་གྱི་རེད།དེ་བཞིན་དུ་ང་ཚོ་བོད་ཀྱི་རིག་གཞུང་དང༌།བོད་ཀྱི་སྐད་ཡིག་གཅེས་སྐྱོང་བྱེད་དགོས་ན་དེ་རིན་ཐང་ཡོད་པ་ཞིག་དགོས་ཀྱི་རེད།